તેઓ ખેડૂત છે, પરંતુ લોકો તેમને ઇનોવેટર તરીકે ઓળખે છે, તેઓ વધારે ભણેલા નથી, પરંતુ તેમણે જે શોધ કરી છે, તેનો ફાયદો આજે દુનિયાભરના ખેડૂતો ઉઠાવી રહ્યા છે. મધ્યપ્રદેશના નરસિંહપુર જિલ્લાના મેખ ગામના રોશનલાલ વિશ્વકર્માએ પહેલાં નવી પદ્ધતિથી શેરડીની ખેતી કરીને ઓછા ખર્ચે વધારે ઉત્પાદન મેળવ્યું અને પછી એવું મશીન શોધ્યું જેનો ઉપયોગ શેરડીની ‘કલમ’ બનાવવા માટે આજે માત્ર આપણા દેશમાં જ નહીં પણ દુનિયાના અન્ય કેટલાય દેશોમાં થઈ રહ્યો છે.